ঘাদামিস
ঘাদামিস বা ঘাদামেস // (Berber: ʕademis; আরবি: غدامس ɣadāmis, লিবিয়ার স্বদেশীয়: ɣdāməs, ল্যাটিন: Cidamus, Cydamus) হচ্ছে একটি বার্বার মরুদ্যান শহর যা উত্তর-পশ্চিম লিবিয়ার ত্রিপলিতানিয়া অঞ্চলের নালুত জেলায় অবস্থিত। ঘাদামিসের ভাষার নাম ঘাদামেস যা একটি বার্বার ভাষা। মরুভূমি তে অবস্থিত ঘাদামিস 'মরুর মুক্তা' নামে পরিচিত ছিলো। এটা প্রাচীনতম প্রাক সাহারা শহরগুলোর মধ্যে একটি এবং ঐতিহ্যময়ী বসতির একটি চমৎকার উদাহরণ। এর ঘরের স্থাপত্যশৈলী একটি নির্দিষ্ট রীতিতে গড়ে উঠেছে। নীচতলা মালপত্র, খাদ্যদ্রব্য সংরক্ষণে ব্যবহৃত হতো। উপরের তলায় পরিবারের লোকজন বাস করার কাজে ব্যবহৃত হতো। ঝুলানো সিঁড়ি ব্যবহার করা হতো যাতায়াতের জন্য। উপরের উন্মুক্ত খোলা ছাদ মহিলাদের জন্য সংরক্ষিত থাকতো।